Modulua
Edukiak
Aurkibidea 🔎︎

# Aukerak

Iragazki-aukera osagarriak erakusten ditu.

Komando hau erabiltzeko...

Aukeratu Datuak - Iragazki gehiago - Iragazki estandarra... - Aukerak etiketa.

Aukeratu Datuak - Iragazki gehiago - Iragazki aurreratua... - Aukerak etiketa.

## Aukerak

### Maiuskula/minuskula

Maiuskulak eta minuskulak bereizten ditu datuak iragaztean.

### Areak zutabe-etiketak ditu

Gelaxka-area bateko lehen errenkadako zutabe-etiketak sartzen ditu.

### Kopiatu emaitzak hemen:

Hautatu kontrol-laukia, eta ondoren hautatu iragazkiaren emaitzak erakusteko gelaxka-area. Area izendun bat ere hauta dezakezu zerrendatik.

## Txikiagotu / Maximizatu

Egin klik Txikiagotu ikonoan, elkarrizketa-koadroa sarrera-eremuaren neurrira txikitzeko. Horrela, hobeto markatu ahal izango duzu beharrezko erreferentzia, orrian. Ondoren, automatikoki ikonoa maximizatu egingo da. Egin klik bertan, elkarrizketa-koadroa jatorrizko neurrira itzultzeko.

Elkarrizketa-koadroa automatikoki txikiagotuko da, saguarekin orrian klik egitean. Saguaren botoia askatu bezain laster, elkarrizketa-koadroa leheneratu egingo da, eta saguarekin definitutako erreferentzia-area marko urdin batekin nabarmenduko da dokumentuan.

Txikiagotu

Maximizatu

### Adierazpen erregularra

Iragazkia definitzean komodinak erabiltzeko aukera ematen du. LibreOffice(e)k onartzen dituen adierazpen erregularren zerrenda ikusteko, egin klik hemen.

Adierazpen erregularen kontrol-laukia hautatuta badago, adierazpen erregularrak erabili ahal izango dituzu Balioaren eremuan, Baldintzaren zerrenda-koadroan '=' EQUAL edo '<>' UNEQUAL ezarrita badago. Gainera, iragazki aurreratu baterako erreferentziatutako gelaxketan ere erabili ahal izango dituzu.

### Bikoizterik ez

Errenkada bikoiztuak baztertzen ditu iragazitako datuen zerrendan.

### Mantendu iragazteko irizpideak

Hautatu Kopiatu emaitzak hemen kontrol-laukia, eta zehaztu helburuko zein areatan bistaratu nahi dituzun iragazitako datuak. Kontrol-lauki hau hautatuta badago, helburuko area iturburuko areari estekatuta geratuko da. Datuak - Definitu area aukeran datu-basearen area gisa definituta eduki behar duzu iturburuko area. Ondoren, edozein unetan berriro aplikatu ahal izango duzu definitutako iragazkia: egin klik iturburuko arean, eta ondoren aukeratu Datuak - Freskatu area.

## Datu-area

Iragazi nahi duzun gelaxka-area edo gelaxka-arearen izena erakusten du.

## Aukerak

Egin klik Aukerak botoian, elkarrizketa-koadroa zabaldu eta aukera gehiago ikusi ahal izateko. Egin klik berriz ere, elkarrizketa-koadroa leheneratzeko.